Rikunarita-ORG/Wikinium huggingface dataset:
# রবার্ট থারম্যান

| রবার্ট থারম্যান |
| --- |
| ২০১৪ সালে থারম্যান |
| জন্ম | রবার্ট আলেকজান্ডার ফ্যারার থারম্যান  (1941-08-03) ৩ আগস্ট ১৯৪১ নিউ ইয়র্ক সিটি, যুক্তরাষ্ট্র |
| অন্যান্য নাম | বব থারম্যান, আলেকজান্ডার থারম্যান, আলেকসান্ডার থেরম্যান |
| মাতৃশিক্ষায়তন | হার্ভার্ড বিশ্ববিদ্যালয় (ব্যাচেলর অব আর্টস, মাস্টার অব আর্টস, পিএইচডি) |
| দাম্পত্য সঙ্গী | * মারি-ক্রিস্টোফ দে মেনিল (বি. ১৯৬০; বিচ্ছেদ. ১৯৬১)
* নেনা ফন শ্লেব্রুগ (বি. ১৯৬৭)
 |
| সন্তান | ৫, যার মধ্যে উমা থারম্যান |
| আত্মীয় | ড্যাশ স্নো (নাতি) মায়া হক (নাতনি) লেভন হক (নাতি) |
| **বৈজ্ঞানিক কর্মজীবন** |
| কর্মক্ষেত্র | ইন্দো-তিব্বতি বৌদ্ধ অধ্যয়ন |
| প্রতিষ্ঠানসমূহ | * অ্যামহার্স্ট কলেজ
* কলাম্বিয়া বিশ্ববিদ্যালয়
 |
| ডক্টরেট উপদেষ্টা | ড্যানিয়েল এইচ.এইচ. ইংগলস সিনিয়র |
| ডক্টরেট শিক্ষার্থী | ক্রিশ্চিয়ান কে. ওয়েডেমেয়ার |
|  |

**রবার্ট আলেকজান্ডার ফারার থারম্যান** (জন্ম ৩ আগস্ট, ১৯৪১) একজন আমেরিকান বৌদ্ধ লেখক এবং শিক্ষাবিদ যিনি তিব্বতি বৌদ্ধধর্মের উপর বেশ কয়েকটি বই লিখেছেন, সম্পাদনা করেছেন এবং অনুবাদ করেছেন। ২০১৯ সালের জুনে অবসর গ্রহণের আগে তিনি কলম্বিয়া বিশ্ববিদ্যালয়ের ইন্দো- তিব্বতি বৌদ্ধ স্টাডিজের জে সোংখাপা অধ্যাপক ছিলেন। তিনি ছিলেন পশ্চিমে বৌদ্ধ স্টাডিজের প্রথম অনুমোদিত চেয়ারপার্সন। তিনি তিব্বত হাউস ইউএস নিউ ইয়র্কের সহ-প্রতিষ্ঠাতা এবং সভাপতিও। তিনি তিব্বতী কঞ্জুর থেকে বিমলকীর্তী সূত্র ইংরেজিতে অনুবাদ করেন। তিনি অভিনেত্রী উমা থারম্যানের বাবা এবং মায়া হকের দাদা।

## প্রারম্ভিক জীবন ও শিক্ষা

থারম্যান জন্মগ্রহণ করেন নিউ ইয়র্ক সিটিতে। তার মা এলিজাবেথ ডিন ফ্যারার (১৯০৭–১৯৭৩), একজন মঞ্চ অভিনেত্রী, এবং তার বাবা বেভারলি রিড থারম্যান জুনিয়র (১৯০৯–১৯৬২), অ্যাসোসিয়েটেড প্রেস-এর সম্পাদক এবং ইউ.এন.-এর অনুবাদক (ফরাসি ও ইংরেজি)।
তিনি ইংরেজ, জার্মান, স্কটিশ এবং স্কটস-আইরিশ/উত্তর আইরিশ বংশোদ্ভূত।
তার ভাই জন থারম্যান, একজন পেশাদার কনসার্ট চলিস্ট, যিনি ডেট্রয়েট সিম্ফনি অর্কেস্ট্রার সঙ্গে পরিবেশন করেন।

তিনি ১৯৫৪ থেকে ১৯৫৮ সাল পর্যন্ত ফিলিপস এক্সেটার অ্যাকাডেমিতে পড়াশোনা করেন। এরপর তিনি হার্ভার্ড বিশ্ববিদ্যালয়–এ ভর্তি হন, যেখানে তিনি ১৯৬২ সালে বি.এ. ডিগ্রি অর্জন করেন। পরে তিনি সংস্কৃত বিষয়ে স্নাতকোত্তর পড়াশোনার জন্য আবার হার্ভার্ডে ফিরে আসেন এবং ১৯৬৯ সালে এম.এ. এবং ১৯৭২ সালে পিএইচ.ডি. ডিগ্রি লাভ করেন।

১৯৬০ সালের ৭ জুন, তিনি মারি-ক্রিস্টোফ দে মেনিলকে বিয়ে করেন, যিনি ডমিনিক দে মেনিল ও জন দে মেনিল–এর কন্যা এবং শ্লামবার্জার লিমিটেড–এর তেল–উপকরণ সম্পদের উত্তরাধিকারী।
তাদের মেয়ে তায়া থারম্যান ৫ মার্চ ১৯৬১ সালে জন্মগ্রহণ করে।

## তথ্যসূত্র
# শরীর মালিশ
সংক্ষিপ্ত ইউআরএল

| মালিশ |
| --- |
|  |
| * এনসিসিআইএইচ
* ম্যানিপুলেট এবং শরীর ভিত্তিক পদ্ধতি
* কৌশল
* পেশাকরণ
 |
| এই নিবন্ধটি পরিপূরক এবং বিকল্প ঔষধ ধারাবাহিকের শাখাগুলোর একটি অংশ। |

**শরীর মালিশ** হলো হাত দিয়ে টিপে শরীরে রক্তসঞ্চালন বৃদ্ধি এবং আরাম প্রদানের পদ্ধতি। বই-পত্রে এটি **অঙ্গমর্দন** হিসাবেও বর্ণিত। ইংরেজিতে একে বলে মাসাজ (ইংরেজি: Massage)। সারা পৃথিবীতেই গায়ে ব্যথার উপশম হিসাবে শরীর মালিশ করার রীতি প্রচলিত আছে। বিশেষ করে কোমর ব্যথা, ঘাড়ে এবং কাঁধে ব্যথার স্বল্পস্থায়ী উপশমের স্বার্থে
শরীর মালিশ একটি কার্যকর পদ্ধতি। মাথার যন্ত্রণাতেও মালিশের উপযোগিতা রয়েছে। শিশুরাও গাত্র মর্দনে উপকৃত হয়।

## সুফল

যথোপযুক্তভাবে শরীর মালিশ করা হলে বেশ কিছু সুফল পাওয়া যেতে পারে। যথা:

* মাংসপেশীর কাঠিন্য দূর করে।
* মাংসপেশীর ব্যথা-বেদনা হ্রাস করে।
* দেহের গিঁটের ব্যথার উপশম করে।
* অঙ্গ-প্রত্যঙ্গের নড়ানো-চড়ানো সহজতর করে।
* নড়াচড়ার স্বাচ্ছ্যন্দ্য বৃদ্ধি করে।
* শরীরে আনে প্রশান্তি তরতাজা ভাব।
* শ্বাস-প্রশ্বাসকে সহজতর করে তোলে।
* শরীরে রক্ত ও লসিকা সঞ্চালন বৃদ্ধি করে।
* দুশ্চিন্তা উদ্ভূত মাথাব্যথা উপশম করে।
* আহত মাংসপেশীর সমস্যা দূর করে।
* আঘাতপ্রাপ্ত স্থানের ফোলা কমায়।
* ত্বককে করে তাজা, মসৃণ ও উজ্জ্বল।
* ব্যক্তিকে দান করে ভাললাগার অনুভূতি।
* দেহ-মনের সচেতনতা ও ক্ষিপ্রতা বৃদ্ধি করে।

## তথ্যসূত্র
# ১৯৮২ ফিফা বিশ্বকাপ
সংক্ষিপ্ত ইউআরএল

১৯৮২ ফিফা বিশ্বকাপ| Copa Mundial de Fútbol – España 82 |
| --- |
| ১৯৮২ ফিফা বিশ্বকাপের অফিসিয়াল লোগো |
| বিবরণ |
| স্বাগতিক দেশ |  স্পেন |
| তারিখ | ১৩ জুন – ১১ জুলাই (২৯ দিন) |
| দল | ২৪ (৬টি কনফেডারেশন থেকে) |
| মাঠ | ১৭ (১৪টি আয়োজক শহরে) |
| চূড়ান্ত অবস্থান |
| চ্যাম্পিয়ন |  ইতালি (৩য় শিরোপা) |
| রানার-আপ |  পশ্চিম জার্মানি |
| তৃতীয় স্থান |  পোল্যান্ড |
| চতুর্থ স্থান |  ফ্রান্স |
| পরিসংখ্যান |
| ম্যাচ | ৫২ |
| গোল সংখ্যা | ১৪৬ (ম্যাচ প্রতি ২.৮১টি) |
| দর্শক সংখ্যা | ২১,০৯,৭২৩ (ম্যাচ প্রতি ৪০,৫৭২ জন) |
| শীর্ষ গোলদাতা |  পাওলো রসি (৬ গোল) |
| সেরা খেলোয়াড় |  পাওলো রসি |
|

**১৯৮২ ফিফা বিশ্বকাপ** (ইংরেজি: 1982 FIFA World Cup) হল ফিফা বিশ্বকাপের ১২তম আসর যা স্পেনে অনুষ্ঠিত হয়। এই প্রতিযোগিতা অনুষ্ঠিত হয় ১৯৮২ সালের ১৩ জুন থেকে ১১ জুলাই পর্যন্ত। এতে অংশগ্রহণ করে ২৪টি দেশ।

বিশ্বকাপের এই আসরের শিরোপাধারী দল হল ইতালি (তৃতীয় শিরোপা)। এই টুর্নামেন্টে বিশ্বকাপ প্রতিযোগিতায় প্রথম পেনাল্টি শুট-আউট হয়।

১৯৮২ বিশ্বকাপের ফাইনালে জার্মানির সঙ্গে তারদেল্লির গোলেই ২-০ গোলে এগিয়ে গিয়েছিল ইতালি। ম্যাচের মাত্র ২১ মিনিট বাকি থাকায় বিশ্বকাপ জয়ের ব্যাপারে নিশ্চিত হয়ে গিয়েছিল দেশটি। আর তাই গোল করেই পুরো মাঠ দৌড়ে বেড়িয়েছিলেন ইতালিয়ান এই খেলোয়াড়। শেষে ৩-১ ব্যবধানে বিশ্বকাপ জিতে নিয়েছিল ইতালি।

## তথ্যসূত্র